***Республикалық «Жаңашыл мұғалім-2018» байқауының тәртібі мен ережелері***

**Мақсаты:**

* мұғалімнің әлеуметтік және кәсіптік беделін көтеру;
* педагогикалық инновацияларға қолдау көрсету;
* цифрлық технологиялар қолданылған педагогикалық іс-тәжірибелерді жинақтау және тарату.

***Байқауды өткізудің тәртібі мен мерзімі***

Байқау екі кезеңнен тұрады:

**1-кезең:** 04.12.2017 – 28.01.2018

**2-кезең:** 19.02.2018 – 22.04.2018

**АТАЛЫМДАР**

**«Сабақтағы ақпараттық-коммуникациялық технологиялар» аталымы**

**1-кезең:** байқауға жіберілген сабақта мұғалім **АКТ-ның негізгі құралы ретінде сабақтың барлық кезеңінде** (жаңа сабаққа дайындық, өткен материалды бекіту, практикалық жұмыс, білімін тексеру) bilimland.kz, itest.kz, imektep.kz, twig-bilim.kz ресурстарын қолдануы тиіс. Сабақ жоспары Word форматында қабылданады.

**Шарты:** міндетті түрде бірнеше материал түрін қолдану (мәтін, видео, жаттығу, симулятор және т.б.).

**2-кезең:** 10-15 минуттан аспайтын сабақ үзіндісінің видеосын жіберу. Видеода мұғалім өзі және қазіргі қоғамдағы мұғалімнің орны туралы айтып (максимум 2 минут), bilimland.kz, itest.kz, imektep.kz, twig-bilim.kz ресурстарын қолданған сабақ үзіндісін көрсетуі тиіс.

**Шарты:** Егер 2-кезеңге жіберілген видео 1-кезеңге жіберілген сабақ жоспарынан өзгеше болса, онда видеодағы сабақтың Word форматындағы жоспары қоса жолдануы тиіс.

**«Тәрбие сағатындағы ақпараттық-коммуникациялық технологиялар» аталымы**

**1-кезең:** twig-bilim.kz ресурсын пайдаланып өткізген сынып сағаты немесе сыныптан тыс шараның Word форматындағы сабақ жоспары жолдануы тиіс. Сабақта оқыту мен тәрбие жұмысындағы интеграция көрініс табуы керек.

**Шарты:** байқауға жіберілген сынып сағаты немесе сыныптан тыс шарада twig-bilim.kz ресурсының материалдары жан-жақты қолданылғаны толық көрінуі тиіс.

**2-кезең:** 10-15 минуттан аспайтын сабақ үзіндісінің видеосын жіберу. Видеода мұғалім өзі және қазіргі қоғамдағы мұғалімнің, сынып жетекшісінің, тәрбиешінің, тәлімгердің орны туралы айтып (максимум 2 минут), twig-bilim.kz ресурсын қолданған сынып сағатының немесе сыныптан тыс шараның үзіндісін көрсетуі тиіс (Сондай-ақ twig-bilim.kz-тегі қосымша оқу материалын қолдануға болады).

**Шарты:** Егер 2-кезеңге жіберілген видео 1-кезеңге жіберілген сабақ жоспарынан өзгеше болса, онда видеодағы сабақтың Word форматындағы жоспары қоса жолдануы тиіс.

**«Ақпараттық-коммуникациялық технологияларды қорытынды аттестаттау және ҰБТ-ға дайындықта қолдану» аталымы**

**1-кезең:** itest.kz, bilimland.kz, twig-bilim.kz ресурстары қолданылып, қорытынды аттестаттау жәнеҰБТ-ға дайындық ретінде өткізілген сабақтыңWord форматындағы сабақ жоспарынжолдау.

**Шарты:** байқауға қорытынды аттестаттау және ҰБТ-ға дайындауда itest.kz, bilimland.kz, twig-bilim.kz ресурстары қолданылған, әртүрлі жұмыс формалары мен түрлері көрсетілген сабақ жоспары ұсынылуы тиіс.

**2-кезең:** 10-15 минуттан аспайтын сабақ үзіндісінің видеосын жіберу. Видеода мұғалім өзі және қорытынды аттестациялау мен ҰБТ-ға дайындық кезіндегі мұғалімнің орны туралы айтып (максимум 2 минут), ары қарай itest.kz, bilimland.kz, twig-bilim.kz ресурстарын қолданып қорытынды аттестациялау мен ҰБТ-ға дайындық түрінде өткізген сабақтың үзіндісі болуы керек.

**Шарты:** Егер 2-кезеңге жіберілген видео 1-кезеңге жіберілген сабақ жоспарынан өзгеше болса, онда видеодағы сабақтың Word форматындағы жоспары қоса жолдануы тиіс.

**«Шағын жинақты мектептегі (ШЖМ) ақпараттық-коммуникациялық технологиялар» аталымы**

**1-кезең:** **ШЖМ жағдайында сыныптарды біріктіріп** өткізген сабақтың толық жоспары жолдануы керек. Сабақтың барлық кезеңінде (жаңа сабаққа дайындық, өткен материалды бекіту, практикалық жұмыс, білімін тексеру) bilimland.kz, itest.kz, imektep.kz, twig-bilim.kz ресурстары қолданылуы тиіс. Сабақ жоспары Word форматында қабылданады.

**Шарты:**  Біріктірілген сыныпта өткізілген сабақта bilimland.kz, itest.kz, imektep.kz, twig-bilim.kz ресурстары сабақтың барлық кезеңінде қолданылуы тиіс.

**2-кезең:** 10-15 минуттан аспайтын сабақ үзіндісінің видеосын жіберу. Видеода мұғалім өзі және шағын жинақты мектептегі мұғалімнің орны туралы айтып (максимум 2 минут), біріктірілген сыныпта bilimland.kz, itest.kz, imektep.kz, twig-bilim.kz ресурстарын қолданған сабақ үзіндісін көрсетуі тиіс.

**Шарты:** Егер 2-кезеңге жіберілген видео 1-кезеңге жіберілген сабақ жоспарынан өзгеше болса, онда видеодағы сабақтың Word форматындағы жоспары қоса жолдануы тиіс.

**Байқау қатысушыларына қойылатын талаптар:**

*Байқауға:*

1. Бастауыш және орта білім беру мекемелері (орта мектеп, гимназия және лицей) оқытушылары;

2. Білім беру мекемелеріндегі сынып жетекшілері, тәлімгерлер, тәрбиешілер қатыса алады.

Қатысушылардың білім беру саласындағы еңбек өтілі 3 жылдан кем болмауы керек және әрбір қатысушы жұмыс орнынан берілген анықтаманың электронды нұсқасын ұсынуы тиіс (байқауға анықтамасыз қатыстырылмайды).

*\*Байқау ҚР аумағында ғана жүргізіледі.*

**Байқау жұмыстарына қойылатын талаптар:**

* сабақ және сынып/сыныптан тыс сағаттардың жоспарлары әдістемелік сауатты болуы тиіс;
* сабақ және сынып/сыныптан тыс сағаттары жоспарына міндетті түрде [www.bilimland.kz](http://www.bilimland.kz), [www.itest.kz](http://www.itest.kz), [www.imektep.kz](http://www.imektep.kz), [www.twig-bilim.kz](http://www.twig-bilim.kz) ресурстарының мультимедиялық материалдары (видеофильмдер, анимациялар, мультимедиялық слайд-шоу, интерактивті жаттығулар, симуляторлар, диаграммалар, сызбалар, жұмыс парақтары және т.б.) кіріктірілуі тиіс;
* тәжірибеде қолданылуына мән берілуі тиіс;
* жұмыс сапалы безендірілуі тиіс;
* авторлық идея бірегей болуы тиіс;
* авторлық құқық сақталуы (басқа авторлардың жұмысын толық немесе жартылай көшіріп алу «плагиат» болып саналады, бұл қатысушылар байқаудан шеттетіледі) тиіс.

*Ескерту:* байқауға қатысу үшін сапалы сурет (қатысушының бет-бейнесі анық көрінетін жеке түскен сурет, өлшемі 400x400 пиксельден аспауы керек) жіберіңіздер.

*\*Білім беру ресурстарына оффлайн құрылғы арқылы қосылған мектеп мұғалімдері +7 (727) 344 95 95, +7 (707) 944 95 95 нөмірлеріне хабарласып, сұраныс жасау арқылы жеке аккаунт аштыра алады.*

**Байқау шарттары:**

* Қатысушылар міндетті түрде білім берушіbilimland.kz, itest.kz, imektep.kz, twig-bilim.kz ресурстарына жазылулары шарт;
* Байқау жұмыстары байқау талаптарына сәйкес болуы шарт. Жұмыстың құрылымы мен безендіруін автор өз мақсатына лайықтап, өзіндік шешіммен үйлестіруіне болады;
* Байқаудың 1-кезеңінен өтпеген қатысушылар 2-кезеңге жіберілмейді;
* Қатысушылар байқауға жұмыс жолдау арқылы BMG компаниясына сабақ жоспарларын, атап айтқанда, электрондық мәтіндік және видео материалдарды BilimLand.kz сайтында және әлеуметтік желілердегі bilimland парақшаларында жариялауға рұқсат береді.

***Байқауды ұйымдастыру кеңесі***

Байқау жұмыстарын тәуелсіз сараптама комиссиясы бағалайды.

**Байқау жеңімпаздары дипломдармен марапатталып, ақшалай сыйлыққа ие болады:**

**«Сабақтағы ақпараттық-коммуникациялық технологиялар»** аталымы – 500 000 (бес жүз мың теңге);

**«Тәрбие сағатындағы ақпараттық-коммуникациялық технологиялар»** аталымы **–** 500 000 (бес жүз мың теңге);

**«Ақпараттық-коммуникациялық технологияларды қорытынды аттестаттау және ҰБТ-ға дайындықта қолдану»** аталымы **–** 500 000 (бес жүз мың теңге);

**«Шағын жинақты мектептегі (ШЖМ) АКТ»** аталымы **–** 500 000 (бес жүз мың теңге).

Байқау ұйымдастырушылары байқаудың 2-кезеңіне өткен және екінші кезеңге сапалы, талаптарға сай келетін жұмыс жолдаған қатысушыларға алғыс хат табыстайды.

**Байқау жұмыстарын бағалау мерзімі:**

1-кезең: 29.01.18 – 18.02.18 аралығы

2-кезең: 23.04.18 – 18.05.18 аралығы

Байқау қорытындысы [www.bilimland.kz](http://www.bilimland.kz) порталында және әлеуметтік желілердегі [bilimland](http://www.bilimland.kz) парақшаларында 25 мамырда жарияланады.

Жеңімпаздарды марапаттау және дипломдар мен сыйлықтар табыстау рәсімі 25 мамырда өткізіледі.